Veerappan selalu berkata, "Saya di sini sejak kecil lagi.
Hutan-hutan ini takkan khianati saya.
Saya boleh hidup di sini sehingga ajal menjemput.
Saya kenal setiap pokok, batu, burung dan leluhurnya!"
GENG VEERAPPAN
Dia rasa terikat secara rohani dengan hutan.
Selama 30 tahun, hutan itu ialah rumahnya.
Rumah yang begitu selesa.
Namun, dia tak memilihnya.
Situasi yang mendesak dia memilihnya.
"Saya akan kembali ke kampung,
bersama orang-orang saya dan habiskan masa di sana."
Semasa bersama Veerappan, dia sentiasa sebut tentang keinginannya.
Bahkan, dia merayu kepada kerajaan,
"Biar saya menetap di kampung selepas jalani hukuman,
setidaknya untuk lima tahun terakhir hidup saya."
Adakah kerajaan akan terima syarat penyerahan kita?
Saya akan perhati dari sini.
Dia cuba sehabis baik untuk kembali ke kampungnya.
Dia pasti akan menyerah diri dan Rajkumar takkan diculik.
Kisah hidupnya pasti berbeza jika itu terjadi.
Sebaliknya, ia dipenuhi dengan misteri dan pembelotan.
BAB EMPAT JALAN KELUAR
Selepas pembebasan Rajkumar,
inspektor daripada PTK Tamil Nadu datang ke rumah saya.
Dia kata, "Awak sembunyikan semuanya daripada saya."
Saya balas, "Apa yang saya sembunyikan?"
Dia jawab, "Awak ziarah suami awak dan tak beritahu kami."
Apa yang perlu saya beritahu mereka?
"Jika saya beritahu, awak takkan izinkan. Jadi, saya tak beritahu."
ISTERI VEERAPPAN
Saya tak boleh ke mana-mana tanpa pengetahuan polis.
Saya tak kenal dan tak boleh berborak dengan sesiapa.
Dia dalam situasi yang tak membolehkan dia untuk bercakap dengan keluarga sendiri.
Suami saya di dalam hutan dan saya bersendirian.
Ketika itulah dia hantar kaset,
berjumpa saya dan anak-anak.
Ini suami kesayangan awak.
Saya tak sabar nak jumpa anak kita.
Saya amat teringin berjumpa awak.
Semakin lama saya rakam, semakin banyak saya mahu cakap.
Ini kerana saya amat merindui awak.
Amat sukar.
Apa boleh dibuat?
"Jika saya berjaya keluar tanpa pengetahuan polis,
saya akan beritahu awak."
Saya beritahu dia begitu.
Okey, apa jadi seterusnya?
Selepas itu, mereka pindahkan saya ke Coimbatore.
Pada pukul 11.00 malam, mereka bawa saya ke bangunan dua tingkat.
"Seorang ibu dan anaknya tinggal di sini.
Mereka tak boleh tahu identiti awak.
Beritahu mereka suami awak di Dubai.
Perkenalkan diri awak dengan nama lain. Jangan cakap awak Muthulakshmi."
Priya mula rapat dengan saya.
Mereka tak benarkan saya bersendirian.
Mereka asyik suruh saya turun dan bersama mereka.
Dia rapat dengan anak-anak saya.
Dia asyik tanya tentang suami saya.
Sampai satu tahap, saya tak mampu sembunyikan lagi.
Saya tanya, "Jika saya beritahu, janji awak takkan bongkarkan?"
Dia balas, "Saya takkan bongkarkan."
Saya beritahu dia, "Saya isteri Veerappan."
Dia beritahu saya betapa dia menyukainya.
Kemudian, dia kata,
"Tolonglah, saya mahu berjumpa suami awak sekali saja."
Gadis Coimbatore ini
amat lantang dan berbakat.
Dia gadis yang berani dan boleh hadapi apa-apa saja.
Gadis ini informan saya.
PERISIK PTK
Saya di sana selama lima tahun.
Dia pernah ucap dalam Tamil,
"Meskipun saya mati, orang kacukan tak boleh jumpa mayat saya.
Lutut mereka pasti lemah kerana mencari saya."
Amat sukar untuk tangkap dia di dalam hutan.
Kami guna helikopter, imej termal.
Teknologi sedia ada digunakan.
Tiada yang berhasil.
Kami tak tahu lokasinya dan perkara yang kami lakukan.
Kebanyakannya, carian dilakukan di tempat yang tiada Veerappan.
Tapi kami cari sambil berfikir dia di sana.
Saya merasakan ini kerja yang sia-sia.
Saya cakap, "Ada yang tak kena.
Ada yang tak kena. Bukan ini caranya untuk cari dia.
Mustahil untuk tangkap dia
di dalam hutan.
Kita perlu buat dia keluar dari hutan."
Kami dapat tahu
yang Veerappan terdesak mencari isterinya
untuk berjumpa anaknya.
Dia tak pernah berjumpa anak keduanya.
Gadis ini diberi nama kod, "Gadis Coimbatore."
Kami dah pesan maklumat untuk disampaikan kepada Muthulakshmi.
"Kita boleh berjumpanya di ladang kita
di Kothagiri.
Tempat yang bagus untuk berjumpa."
Jadi, saya, anak-anak dan Priya pergi ke sana.
Mereka sediakan roti dan sup ayam pekat.
Dia kata, "Tiada sesiapa akan tahu
jika suami awak datang."
Saya cakap, "Saya akan aturkannya."
Seperti dirancang, Veerappan bertolak ke Kothagiri.
Ada penembak hendap di dalam hutan.
Kami letakkan bom di sepanjang pondok.
Semua telah ditetapkan.
Priya tertanya-tanya tentang beberapa perkara
dan asyik menyoal saya.
Dia ajak saya ke hutan berulang kali.
Saya mula tersedar
selepas memikirkan perbuatannya.
"Ada yang tak kena.
Saya tak boleh terus di sini.
Saya perlu tinggalkan tempat ini." Saya buat keputusan.
Muthulakshmi dapat rasa ada sesuatu yang tak kena.
Veerappan datang dari 20 kilometer ke tempat perjumpaan
dan berpatah balik.
Veerappan pasti ditembak jika dia memasuki ladang teh.
Awak rasa patut melibatkan keluarganya?
Keselamatan keluarganya terjamin.
Malah, keluarganya tak dieksploit untuk tangkap Veerappan.
Mereka mahu berjumpa.
Kami aturkan perjumpaan dengan agenda sendiri. Itu saja.
Tapi saya mahu tangkap dia sebagai penjahat.
Kami sedar kami berupaya untuk buat Veerappan keluar.
Ini PTK baharu
yang tak pernah saya saksikan.
Sangat ganas.
Sangat taktikal.
Sejuta lebih duit orang awam telah digunakan.
Terlalu ramai pegawai yang berkorban nyawa.
Ramai pegawai…
WARTAWAN SIASATAN
…masih mencari lelaki ini.
Kemukakan…
Jangan guna mikrofon. Terima kasih…
Ada maklumat khas, tuan?
- Tiada apa-apa… - Tuan?
- Berapa… - Tak, kami tak boleh…
Berapa hari tuan…
- Kami tiada apa-apa butiran… - Veerappan.
Berapa hari, tuan?
Kami tak boleh dedahkan butiran ini.
Ini soal kepentingan taktikal.
Jadi, kami takkan berkongsi…
Apabila En. Vijay Kumar menyertai sebagai komander pasukan tugas khas,
dia tentera paling hebat antara semua tentera.
Dia ahli Pasukan Perlindungan Khas
yang melindungi Perdana Menteri.
Rendah diri dan tak egois.
PASUKAN TUGAS KHAS KARNATAKA
Dia juga profesional orangnya.
Apabila En. Vijay Kumar ambil alih,
banyak aktiviti kebajikan dilakukan dengan bantuan kerajaan.
Kem perubatan diadakan.
Kerosakan akibat kekejaman yang PTK lakukan di kampung dahulu
menurun dengan drastik.
Tiada penduduk kampung yang ditangkap.
Kami letakkan ramai sumber di kampung
dan melindungi identiti mereka.
En. Vijay Kumar rancang operasinya berdasarkan maklumat saya.
Strategi kami adalah untuk menyerbu geng itu
sehingga saya dapat bawa dia keluar dari hutan.
Kami kenal empat penduduk kampung berlainan
yang berhubung dengan Veerappan.
Satu-satunya sebab saya minta agar identiti saya tak didedahkan
atau muka saya ditunjukkan adalah kerana maklumat ini
sudah lama dirahsiakan oleh dua negeri.
Bagaimana saya nak dedahkan secara umum?
PEDAGANG SAUDAGAR TEMPATAN
Dulu, saya pedagang di sempadan Tamil Nadu-Karnataka.
Ahli keluarga dan rakan-rakan tak tahu saya pernah jumpa Raja Hutan, Veerappan.
Saya jalankan operasi dengan berhati-hati selama tiga bulan.
Saya sediakan serbuk susu, epal, anggur,
kurma, gula-gula dan apa-apa saja yang mereka minta banyak kali.
Mereka bayar saya dengan wang.
Itu saja.
Setakat itu saja hubungan kami.
Tapi saya tahu ada yang tak kena.
Geng itu menggunakan penduduk kampung untuk bekalkan makanan dan barangan lain.
Kemudian, saya dapat tahu
bahawa polis Tamil Nadu menangkap mereka.
Saya rasa polis hampir menjejakinya.
Saya ada anak berusia setahun.
Setiap kali saya melihatnya, badan saya menggigil panik.
Polis Karnataka akan bunuh saya jika ditangkap.
Kalau Polis Tamil Nadu, tentu selamat.
Saya mungkin akan dipenjarakan untuk sepuluh tahun.
Itu waktu yang amat sukar.
Jadi, saya putuskan untuk jujur demi menyelamatkan diri daripada masalah.
Itulah kali pertama saya nampak KPPT, Vijay Kumar secara bersemuka.
"Saya dah buat silap besar.
Saya jumpa Veerappan, tuan."
Tn. Vijay Kumar minta saya bertenang dan sambung kerja seperti biasa.
"Tiada sesiapa akan sakiti awak.
Tiada yang lebih berkuasa berbanding saya di sini.
Saya ketua kedua-dua PTK, bukan?"
PASUKAN TUGAS KHAS
"Buat seperti yang dia suruh.
Awak takkan dalam kesusahan lagi.
Kami mahu tahu kemahuannya
dan perkara yang boleh dilakukan untuk memenuhinya."
Dia minta saya jadi berani dan memasuki hutan.
Veerappan, Raja Hutan, duduk berhadapan saya.
Dia menyikat misainya.
Muka ganas macam singa dengan tangan berlipat.
"Kita perlukan orang penting.
Kolathur Mani.
Awak perlu bawa dia ke sini. Saya perlukan dia untuk capai matlamat."
Abang, Veerappan di talian.
Saya perlu berjumpa awak dengan segera.
Ada banyak hal perlu dibincangkan.
Hanya ada kami bertiga. Tiada pekerja yang lain.
Polis mengawasi tempat ini dengan ketat.
Saya tak sabar untuk berjumpa dan berbincang dengan awak.
Terima kasih. Jumpa nanti.
Saya pergi untuk siasat. Saya terpaksa.
NEGARAWAN TAMIL
Saya suka dia.
Apabila saya dan Mani ke sana, Veerappan memeluk dia dengan erat.
Mereka tak luahkannya, tapi mereka tak mampu berlawan lagi.
Kata mereka, "Kami sentiasa diburu
dan melarikan diri. Polis ada di mana-mana saja."
Penglihatannya semakin merosot.
Dia fikir ia disebabkan oleh pewarna rambut yang digunakan.
Dia mahu jalani pembedahan mata.
Saya beritahu dia bahawa sukar untuk doktor ke sini
dan dia perlu keluar.
Dia tak begitu faham tentang prosedur perubatan.
Katanya, "Cuma perlu buang beberapa partikel, bukan?"
Itulah saatnya dia beritahu saya dia mahu pergi ke Eelam.
Saya kata, "Itu sukar.
Awak tak boleh keluar sesuka hati. Polis ada di merata tempat."
Saya kata begitu untuk menenangkan dia.
Lalu, dia lupakan hal itu.
Dia hubungi saya beberapa hari kemudian.
"Abang, buatlah sesuatu."
Orang lain tahu tentang rancangan ini?
Entahlah, mungkin ia dah tersebar.
Saya beritahu polis tentang ini dengan segera.
Saya macam sumpah-sumpah yang tersepit antara dua kumpulan.
Saya beritahu Vijay Kumar, "Veerappan baik.
Jangan tersalah bunuh dia."
Dia balas, "Itulah bakat dia.
Dia berjaya hanya dengan menunjukkan
sikapnya yang baik terhadap orang."
Saya diminta untuk tak pandang dia dengan sebelah mata kerana kebaikannya.
Saya berkata dengan gemuruh, "Saya takut, tuan."
"Tak perlu takut. Semua berjalan lancar.
Jangan risau. Kita semakin hampir."
Dia tiada kelemahan.
Dia bukan kaki minum arak.
Dia juga bukan kaki perempuan.
Dia takut kepada Tuhan dan mempercayai astrologi.
Dia bertindak mengikut firasatnya.
Dia sudah menyaksikan banyak darah.
Dia bukan pengecut dan tak takut akan apa-apa.
Dia tak dapat dikalahkan apabila di dalam hutan.
Strategi kami adalah untuk memahami kelemahannya.
Dia ada selaput mata dan sukar berjalan waktu malam.
Itulah kerisauannya.
Kedua, dia mahu dapatkan lebih banyak senjata.
Oleh itu, dia mencari kenalan.
Inilah permulaan bagi pengakhirannya.
Kebiasaannya, pedagang berjumpa saya selepas tiga hari.
Antara maklumat penting yang dia berikan adalah tentang
penyeludup senjata
yang sepatutnya menyediakan senjata kepada Veerappan pada tarikh tertentu.
Kami memintas penyeludup senjata itu.
Kami ambil kesempatan ke atasnya.
Kami minta dia beri senjata kepada Veerappan
melalui pedagang seperti yang dirancang.
Tapi dia perlu maklumkan bahawa senjata ini daripada kader LTTE Sri Lanka.
Individu bernama Mugilan yang menyediakannya.
Siapa Mugilan?
PTK menjalankan rancangan paling radikal
untuk mencipta watak yang tak wujud
untuk berinteraksi dengan Veerappan.
Watak Mugilan ini sempurna untuk memenuhi segala keinginan Veerappan.
Satu-satunya peluang untuk Veerappan selamatkan nyawanya.
Saya berpura-pura sebagai Mugilan.
Kenapa dia mempercayai lelaki tak dikenali?
Dia tak dikenali.
Inilah tugas sebenar saya.
Mugilan berhubung dengan orang Tamil Sri Lanka.
Terutamanya, orang Tamil Eelam.
Penyeludup beritahu Veerappan saya berkuasa.
Saya yang aturkan pertemuan dengan Prabhakaran.
"Dia juga akan sembuhkan penyakit mata awak."
Juga meminta Veerappan menghubungi Mugilan.
Penyeludup itu ditahan kerana langgar peraturan dan ditahan.
Selama empat bulan, saya berhubung dengannya.
Sebelum ini saya bekalkan logistik termasuk senjata dan lain-lain.
Semua senjata dilabel dengan LTTE.
Peluru juga daripada LTTE.
Dia berbesar hati menerima senjata daripada si polan.
Kami juga membaiki senjatanya.
Dia yakin yang saya sememangnya wakil kumpulan Tamil Eelam.
Dia beritahu rancangannya untuk melawati Sri Lanka.
Dia mahu membedah matanya.
Saya juga mencadangkan kepadanya untuk berjumpa ketua Tamil Eelam
dan dia ambil lama untuk putuskan.
Prabhakaran juga menubuhkan organisasi dengan 12 orang ahli.
Organisasi seramai 12 orang ahli ini berkembang menjadi LTTE.
Mereka kini menguasai sebahagian Sri Lanka.
Kami perlu berusaha bersungguh-sungguh.
Kita akan dapat ganjaran setimpal untuk usaha kita.
Awak tipu Veerappan?
Itu saja caranya.
Dia menipu kami selama 20 tahun.
Kami bertekad untuk keluar dari sini.
Situasi cenderung ke arah itu.
Dia fikir jika kami ke Sri Lanka, tiada sesiapa akan sakiti kami.
Kami boleh hidup sebagai keluarga. Prabhakaran akan jaga kami.
Berita tersebar kepada Prabhakaran?
Dia tahu dan beri respons?
Itulah maklumat daripada suami saya.
Prabhakaran beritahu suami saya,
"Dia sepatutnya di tempat selamat. Dia dah lama menderita.
Jangan libatkan dia dalam pertempuran kita.
Jika dia datang ke sini, kita beri dia rehat.
Biar dia tinggal di bandar lain bersama keluarganya."
Inilah berita yang dia terima.
Saya tak pernah nampak dia sebahagia itu
sebelum ini.
Dia terkenal dengan misainya. Dia memakai baju dan seluar hijau.
Dia peluk dan cium pipi kanan saya.
Dia mengeluh lega dan berkata,
"Awak dah bantu tamatkan kesengsaraan kita.
Rancangan saya tak pernah gagal selama ini.
Tapi mulai sekarang, awak perlu berhati-hati.
Awak perlu pastikan tiada sesiapa tahu.
Faham?"
Saya cakap, "Okey."
Air mata saya bergenang tanpa saya sedar.
Saya berharap dia tak ditimpa musibah.
Dia berkata, "Abang, beberapa hari ini,
Dewi Kali ada hantar amaran dalam mimpi saya.
Kadang-kadang, saya rasa takut.
Saya tak faham."
Saya balas, "Awak perlu hati-hati.
Biarkan jika awak ditimpa malang. Tiada siapa dapat halang."
Dia bercakap begini…
"Suatu hari, saya akan mati juga.
Tapi saya tak mahu mati di tangan polis."
Ini perkara terakhir berlaku pada malam 13 Oktober.
Adakah awak rasa ingin jujur dengannya dalam situasi ini?
Ya, saya ada terfikir dua kali.
Rahsia disimpan antara dua orang.
Jika ada pihak ketiga, rahsia akan bocor.
Saya dan Vijay Kumar berjanji takkan bocorkan rahsia.
Kami pastikan ia tak bocor.
Seminggu sebelum itu,
keadaan nampak aman dan senang untuk merentas.
"Awak lapang pada minggu depan untuk kami ambil?"
Selepas berkira-kira, dia berkata, "Saya lapang pada 18 Oktober."
Jauh di dalam hutan di sekitar Dharmapuri, Tamil Nadu,
suatu kejadian bakal berlaku.
Van polis yang dihias seperti ambulans
menunggu dengan senyap di jalan terpencil.
Veerappan dan tiga rakannya masuk ke dalam van dengan segera.
Kami simpan gambar Dewi di kabin.
Di tengah-tengah dahi,
ada kamera mahal dari Taiwan.
Memandangkan ia kamera sensitif, saya dapat lihat
kedudukan ahli geng di dalam kabin.
Dia amat yakin dan raut wajahnya tenang
bagaikan tiada sebarang kecurigaan.
Saya dan Vijay Kumar yakin yang mereka akan guna jalan utama.
Kenderaan itu menghampiri arah kami.
Jika lampu ambulans berputar-putar,
itu bermaksud mereka bersenjata.
Keadaan jadi tegang kerana kami tak dapat ramal apa-apa.
Kami ada tiga pasukan komando. Penembak tepat.
Bersedia untuk tembak.
Kami ambil posisi.
Saya memerhatikan pergerakan Veerappan.
Dia sememangnya tenang untuk bertolak ke Sri Lanka
untuk berjumpa ketua dan bedah matanya.
Lori yang dipenuhi tebu menghampiri,
jadi pemandu kami berhentikan kenderaan.
Veerappan menjenguk untuk lihat sebab kami berhenti.
Apabila dia nampak ada trak dari arah bertentangan,
dia langsung tak gelisah.
Dia tak terkejut.
"Okey, ada lagi satu trak sedang menunggu untuk jalan."
Dia memanfaatkan masa seminit untuk hidupkan lampu di belakang kabin.
Lampu cahaya penuh dihidupkan.
Kabin amat cerah dari dalam.
Geng sedar bahawa mereka terperangkap.
Saya nampak riak wajahnya yang seakan-akan telah dibelot.
Tapi saya masih tenang ketika itu.
Setidaknya, operasi dah berakhir.
Saya bermimpi.
Suami saya dan rakan-rakannya
nampak seperti mereka berjalan keluar dari hutan Neruppur.
Ada ramai pegawai polis
dan mereka nampak geng itu.
Saya terfikir, "Polis ada di sini dan mereka belum sedar."
Kemudian, polis mula menembak.
Saya jerit sekuat hati dalam mimpi saya.
Saya menangis teresak-esak.
Kebiasaannya, saya tak bermimpi begitu.
Tapi kali ini, saya mimpi mereka ditembak.
Tembakan pertama menembusi kepala Veerappan.
Sebaik saja peluru mengena kepalanya, dia terus rebah ke depan.
Pintu belakang dibuka
dan mereka mendapati keempat-empatnya berlumuran darah.
Pembunuhan kejam yang mereka perlu hadapi.
Mungkin ini antara perkara yang tak dijangka oleh Veerappan.
Dia mati tanpa berlawan.
AMBULANS
Saya nampak keempat-empat mayat
bersusun di hospital dan ditutupi dengan kain hitam di kaca TV.
KORBAN - EN. VEERAPPAN 12.25 TENGAH HARI
Saya duduk dan tonton berita itu buat seketika.
Apabila saya meneliti berita itu, saya cam muka suami saya.
"Misainya dipotong."
Saya tak tahu apa nak dibuat atau cara untuk ke sana.
Saya bersendirian.
Orang ramai datang dari pelbagai tempat ke hospital.
Saya nak lihat.
- Lihat apa? - Lihat Veerappan.
- Kejadian yang menimpa Veerappan? - Ya.
- Mereka buat apa terhadap dia? - Kami nak lihat Veerappan.
- Mereka tembak dia mati. - Kami tak tahu kejadiannya.
Kami belum lihat dia.
Kami tertanya-tanya dan ingin lihat dia.
Kami datang pada pukul 11.00 malam dan masih menunggu untuk lihat dia.
Ramai pegawai polis PTK di sana.
Mereka berlompat dengan bersenjata dan angkat Vijay Kumar.
Saya rasa marah melihat mereka berbuat begitu.
Entah apa yang saya kata, tapi ia berlaku sebab saya marah.
Muthulakshmi duduk di dalam kenderaan.
Dia berkata, "Mereka tak benarkan saya bawa dia pulang.
Katanya, mayat dia akan dibakar sekarang."
Mereka sediakan tayar dan kayu balak.
Saya kata, "Tugas awak dah selesai selepas dah tembak dia.
Untuk tanam atau bakar dia pada hari ini atau esok,
keluarga dia akan tentukan.
Jangan masuk campur."
Kami menunggu adik dan anak-anaknya.
Mereka akan putuskan pengebumiannya selepas mereka tiba.
Apa perasaan awak apabila lihat mayat Veerappan?
Saya tak begitu terkesan.
Ini bukan kerana saya marah atau benci.
Saya rasa ia melegakan
bagi orang ramai jika dia mati.
Orang ramai sangat menderita.
Kesedihan penduduk berdekatan sempadan hutan adalah amat besar.
Bagi orang ramai, ia bagaikan pertempuran besar yang tamat.
Saya gembira kerana hayat manusia
yang bertopengkan haiwan kejam ini
dan sumpahannya telah tamat.
Namun bagi orang awam,
cara dia dibunuh
menimbulkan keraguan.
Banyak soalan mengenai Operasi Cocoon.
Kenapa wartawan tak dibenarkan memasuki ambulans?
Kenapa ambulans mempunyai banyak kesan peluru yang menembusinya
dan Veerappan hanya mempunyai luka peluru yang kemas
di kepala dan lehernya?
Seakan-akan dia ditembak dari jarak dekat.
Kenapa mayat Veerappan hanya ditunjukkan kepalanya saja?
Kerajaan mesti buat seolah-olah dia ditembak oleh mereka
dan mereka dapat pujian.
Penipuan besar.
Mereka potong misai suami saya.
Suami saya lebih rela mati daripada memotong misainya.
Dia takkan bersetuju dengan semua ini.
Ini semua telah dirancang.
Seseorang yang ada di sana
yang ambil risiko selama 12 tahun untuk tangkap Veerappan
berkata dia ada di tempat kejadian dan menyaksikannya.
Awak akan terima ini sebagai kebenarannya?
Saya takkan terima.
KETUA MENTERI TAMIL NADU
Saya berkhidmat dalam PTK dari tahun 1999 hingga 2004.
Wartawan bertanya,
"Tuan, kenyataan akhbar mengatakan tuan meracuni Veerappan.
Tuan bawa dia ke luar."
Banyak versi berita.
"Jawab tiga soalan ini.
Pertama, Veerappan mati atau tak?"
Semua jawab, "Veerappan mati."
"Kamu percaya?" "Ya."
"Punca kematian Veerappan ialah PTK."
"Ada sebarang pertikaian?
Ya. Tak disangkal lagi, PTK yang membunuh Veerappan.
Tulislah kisah yang awak mahu. Saya tak kisah.
Saya takkan pertahankan kisah awak mahupun mengesahkannya.
Tulislah seperti yang awak bayangkan."
KAMI BERKORBAN NYAWA DEMI ANDA POLIS KARNATAKA
Maksud saya, PTK diberi misi untuk diselesaikan.
Misi itu berjaya.
Masalah telah selesai.
POLIS TAMIL NADU
Tujuh tahun saya hidup di hutan.
Karuppasamy, Navas,
ramai lagi pegawai lain, mereka luangkan 15 tahun di hutan.
Tembak!
Ramai yang terseksa mental.
Tugas Pasukan Petugas Khas yang berpanjangan menjejaskan keluarga.
Ahli keluarga saya dan kehidupan kami semua…
Kita menderita.
Kami telah bekerja sehabis baik.
Ramai pegawai yang tahu mereka akan mati.
Masih ada dakwaan terhadap pasukan polis.
Akhirnya, En. Shankar Bidari disoal.
Shankar Bidari berkata,
"Tuan, segala jasa yang saya curahkan dalam operasi ini,
saya tujukan kepada pasukan saya.
Jika ada kesalahan
dan terbukti salah, saya akan bertanggungjawab."
Itulah kata-kata seorang pemimpin.
NAMA BAIK BIDARI DISANJUNG
Akhirnya, suruhanjaya tak boleh ambil tindakan ke atas sesiapa.
Dia dibunuh pada tahun 2004.
Sehingga kini,
jenayah yang sama tak berulang di kawasan itu.
Ini bermaksud, polis telah menyelesaikan masalah itu.
Ya.
Veerappan mungkin dah mati.
Adakah masalah sosial yang menyebabkan
kewujudan orang macam Veerappan, pernah dibincangkan?
Pelanggaran undang-undang oleh pasukan kerajaan
ditutupi dan dirahsiakan di dalam hutan.
Banyak kehidupan yang musnah disebabkan Veerappan.
Begitu banyak kematian yang tak diumumkan, pencabulan,
hidup yang dimusnahkan dan dirahsiakan seperti kebenaran kes ini.
Meskipun hutan nampak cantik dari satu perspektif,
ada masanya saya dengar bunyi ngauman dalam minda saya.
Bunyi jeritan seseorang sebelum dia ditembak.
Saya boleh dengar ratapannya.
Orang ramai anggap Veerappan sebagai wira dan ketua.
Kebenaran yang sukar diterima.
Jika masyarakat bersedia untuk terima penjenayah
yang diburu oleh kerajaan sebagai wira,
itu menunjukkan kerajaan mengendalikan situasi ini dengan teruk.
Saya diperkenalkan kepada dunia
sebagai Muthulakshmi, isteri Veerappan.
Selepas segala kesusahan yang dihadapi,
akhirnya, saya kembali ke tanah air
dan mempercayai kamu semua.
Anggaplah saya sebagai anak sendiri dan jangan tinggalkan saya.
Kami merasakan bahawa suami saya
mencabar polis dan menentang mereka
serta hidup dengan berani.
Keberaniannya dihormati.
Apa makna keberanian bagi awak?
Seseorang itu berani jika dia tak gentar.
Walau sebesar mana pun masalah,
kita perlu hadapinya dan teruskan hidup.
Kita perlu bekerja keras dan maju ke hadapan.
Meskipun didatangi musuh, kita perlu lawan dan menang.
Bagi saya, tindakan membunuh bukan satu keberanian.
Baik.
"Isteri saya seorang srikandi."
Lain kali jika awak datang, saya akan beritahu awak.
Kejadian yang berlaku adalah tak adil dan tiada sesiapa mampu lakukan apa-apa.
Pihak berkuasa ada undang-undang.
Begitu juga saya.
Hanya dewa di langit dan di hutan
yang tahu kebenaran hidup saya.
Pada waktu Veerappan meninggal, dia berumur 52 tahun.
Veerappan dan gengnya dikehendaki atas kematian lebih daripada 120 orang,
termasuk 44 orang polis dan pegawai hutan.
Mereka bertanggungjawab membunuh lebih 1,000 ekor gajah
dan penyeludupan cendana besar-besaran.
Jumlah keseluruhan sumber hutan dianggarkan
bernilai 100 juta/$22 juta dolar seperti laporan 2004.
Sejak pembentukan Pasukan Tugas Khas,
negeri Tamil Nadu dan Karnataka mengerah sekitar 5,000 pegawai
dan membelanjakan sekitar 220 juta/$50 juta dalam pemburuan.
Terjemahan sari kata oleh Farah Iwani